Gedagte vir die dag: Die armes verlosFoto: pixabay.com Die armes wat roep, sal hy verlos, ook die verdrukte sonder helper. (Psalm 72:12) – Deel 1 Om die troon van ’n Oosterse koning te kan nader met ’n versoek moet jy duur geskenke saambring om sy guns te wen. Ons God is egter ’n God van genade: “Soos ’n vader hom ontferm oor sy kinders, so ontferm die Here Hom oor hulle wat Hom dien” (Psalm 103:13). Hy vra nie geskenke van goud of juwele nie. Hy buig net af na ons in oneindige liefde en sê: “My kind, hoe behoeftig is jy? Watter swaar las druk jou neer? Watter bitter smart verduister jou geloof? Watter vrees verdonker jou pad? Watter geestelike dors moet Ek les? Watter leegheid in jou siel moet Ek verryk? Hoe honger, hoe hulpeloos, hoe swak, hoe wanhopig is jy? Wat het jy in hierdie uur nodig? Want Ek sal die behoeftiges verlos.” ~ James H. McConkey Vader, mag ons by U alles kry wat ons nodig het. Amen